                     Anexa 2 la Hotărârea Nr.89/2020 
STATUTUL 
Asociaţiei Stațiunilor Turistice (AST)

CAPITOLUL I - DISPOZITII GENERALE
       Art. 1. – „ASOCIAŢIA STAȚIUNILOR TURISTICE (AST)’’, fondată, potrivit Actului constitutiv, de:
                       a)Municipiul/ Orașul/Comuna………………….., persoană juridică de drept public, având cod de înregistrare fiscal ……………, prin autoritatea deliberative Consiliul Local …………………, reprezentat prin Primar – domnul _____________, cetățean român, domiciliat în Mun. __________ str.__________, Bl.________, Sc.___ , Et. ___, Ap. ___, județul ________,, posesorul actului de identitate________., seria ______ nr. ___________, eliberat de SPCLEP __________, la data de ___________, cod numeric personal _____________;
                    b)Municipiul/ Orașul/Comuna………………….., persoană juridică de drept public, având cod de înregistrare fiscal ……………, prin autoritatea deliberative Consiliul Local …………………, reprezentat prin Primar – domnul _____________, cetățean român, domiciliat în Mun. __________ str.__________, Bl.________, Sc.___ , Et. ___, Ap. ___, județul ________,, posesorul actului de identitate________., seria ______ nr. ___________, eliberat de SPCLEP __________, la data de ___________, cod numeric personal _____________;
                       c)Municipiul/ Orașul/Comuna………………….., persoană juridică de drept public, având cod de înregistrare fiscal ……………, prin autoritatea deliberative Consiliul Local …………………, reprezentat prin Primar – domnul _____________, cetățean român, domiciliat în Mun. __________ str.__________, Bl.________, Sc.___ , Et. ___, Ap. ___, județul ________,, posesorul actului de identitate________., seria ______ nr. ___________, eliberat de SPCLEP __________, la data de ___________, cod numeric personal _____________; 
subsemnații, în calitate de reprezentanți legali ai persoanelor juridice menționate, în mod liber și de comun acord s-au asociat şi au constituit sus-numita asociație, în conformitate cu Legea 246/2005 care aprobă Ordonanța Guvernului nr.26/2000 cu privire la asociații şi fundații cu toate modificările și completările. 
               Art. 2. – Asociaţia Stațiunilor Turistice (AST) este persoană juridică de drept privat, apolitică, neguvernamentală, fără scop patrimonial și își desfășoară activitatea în conformitate cu legislația română cu privire la asociații și fundații și prezentul Statut.

               Art. 3. – Scopul asociației îl constituie identificarea și promovarea valorilor specifice unei societăți mai inteligente, ecologice, conectate, sociale și mai aproape de cetățeni prin promovarea și apărarea drepturilor și intereselor profesionale, sociale și culturale ale membrilor săi și ale societății, precum și a satisfacerii nevoilor acestora cu privire la dezvoltarea durabilă integrată a turismului și a stațiunilor turistice din România. 
                      Detaliere în art.8 – Statutul Asociaţiei Stațiunilor Turistice (AST)

                Art. 4. – Denumirea asociației este Asociaţia Stațiunilor Turistice (AST), conform dovezii privind disponibilitatea nr. 183059 din 14.07.2020, eliberată de Ministerul Justiției. Asociația poate avea ștampilă, siglă și însemne proprii.
           Art. 5. – (1) Sediul Asociaţia Stațiunilor Turistice (AST) este în România, județul București, Sector________, Str.________, Nr. __________, sediu atribuit prin Contractul nr. __________din ______________________.

                    (2) Sediul Asociației poate fi schimbat pe baza hotărârii Consiliului Director, cu respectarea prevederilor legale privind înscrierea modificărilor în Registrul asociațiilor și fundațiilor.

                Art. 6. – Asociaţia Stațiunilor Turistice (AST) se constituie pe o durată nedeterminată. Modificarea duratei de funcționare se va face cu respectarea prevederilor legale.

        Art. 7. – (1) Patrimoniul social al Asociaţiei este alcătuit dintr-un activ patrimonial în valoare de 30.000 Ron şi este alcătuit din următoarele aporturi în natură şi/sau în bani depuse de membrii fondatori, astfel: ______________– 10.000 Lei, _______________ -10.000 Lei, ____________ – 10.000 Lei.

                  (2) Intregul patrimoniu va fi evidentiat și păstrat în conformitate cu legislația română în vigoare, pe numele Asociației, și va fi folosit exclusiv pentru realizarea scopului și obiectivelor ei.

            Art. 8. – (1) În vederea realizarii scopului “Asociaţiei Stațiunilor Turistice (AST)” potrivit art. 3 din prezentul statut, Asociația are urmatoarele obiective și activități: 
               Asociația își desfășoară activitatea în scopul identificării și promovării valorilor specifice unei societăți mai inteligente, ecologice, conectate, sociale și mai aproape de cetățeni prin promovarea și apărarea drepturilor și intereselor profesionale, sociale și culturale ale membrilor săi și ale societații, precum și a satisfacerii nevoilor acestora cu privire la dezvoltarea durabilă integrată a turismului și a stațiunilor turistice din România. 

1. Promovarea durabilă integrată a turismului si a stațiunilor turistice prin activități precum:
· Creșterea vizibilității și importanței turismului ca factor care stimulează creșterea economică în stațiunile turistice, respectând principiile dezvoltării durabile şi ale protecției mediului;

· Realizarea, elaborarea și transmiterea de politici publice și elaborarea și inițiative legislative, proiecte de acte normative, proiecte de modificare a legislației în scopul promovării turismului românesc, dezvoltării durabile a acestuia și susținerea stațiunilor turistice la nivel național, european și internațional;

· Realizarea de analize, studii și evaluări de proiecte, politici și programe din sectorul turismului;

· Realizarea de analize și puncte de vedere pentru organismele și instituțiile naționale și internaționale din domeniul de competență;
· Promovarea, monitorizarea și evaluarea implementării obiectivelor de dezvoltare durabilă (ODD);
· Sprijinirea creșterii numărului de turiști, prin valorificarea potențialului turistic local, regional, național și dezvoltării integrate durabile a stațiunilor turistice de interes local și național;

· Sprijinirea obținerii statutului de stațiune turistică, și după caz a statutului de stațiune balneară/balneo-climaterică pentru membrii și/sau susținătorii asociației;
· Creşterea valorii adăugate, digitalizării și a inovației în turism;
· Sprijinirea dezvoltării turismului balnear și balneo-climateric;
· Sprijinirea, dezvoltarea și crearea de centre medicale în stațiunile balneoclimaterice;

· Atragerea, profesionalizarea și sprijinirea cadrelor medico-sanitare din stațiunile turistice;

· Crearea, dezvoltarea, reabilitarea, modernizarea și promovarea infrastructurii de turism pentru valorificarea resurselor culturale, naturale, umane și comunitare, inclusiv prin creșterea calității serviciilor turistice;

· Promovarea potențialului turistic românesc prin îmbunătățirea imaginii de țară, cu scopul de a promova România în străinătate şi de a crește atractivitatea sa pentru turism și afaceri prin crearea unei imagini pozitive a României, ca destinație turistică, prin definirea şi promovarea brandului turistic național;

· Colaborarea cu mediul academic, instituții și centre de cercetare, patronate și sindicate, asociații și organizații pe plan național, european și internațional pentru dezvoltarea integrată durabilă a sectorului turistic național şi internațional;

· Sprijinirea Centrelor Naționale de Informare şi Promovare Turistică (CNIPT), Organizaţilor de Management al Destinaţiei (OMD) și a altor centre de informare turistică, publice sau private, în scopul creșterii numărului de turiști și a dezvoltării stațiunilor turistice;

· Sprijin în obţinerea acreditărilor de către centrele naţionale/locale de informare şi promovare turistică;
· Dezvoltarea de proiecte, programe, strategii și planuri de acțiune, în scopul susținerii turismului național, precum și a stațiunilor turistice;

· Dezvoltarea de proiecte, programe, strategii și planuri de acțiune, în scopul susținerii serviciilor HoReCa din stațiunile turistice;
· Protejarea, dezvoltarea și promovarea activelor turistice publice și a serviciilor turistice conexe;
· Protejarea, dezvoltarea și promovarea patrimoniului natural și a ecoturismului;

· Protejarea, dezvoltarea și promovarea patrimoniului cultural și a serviciilor culturale, inclusiv serctoarelor culturale creative; 

· Sprijinirea activităților și inițiativelor din stațiunile turistice privind patrimoniul universal UNESCO;

· Realizarea de campanii integrate de conștientizare a opiniei publice cu privire la necesitatea dezvoltării unui turism durabil și non invaziv față de elementele de patrimoniu cultural, natural și mixt;

· Realizarea și implementarea de proiecte, programe de sprijin financiar, inclusiv în sistem de finanțări nerambursabile în scopul dezvoltării durabile integrate a stațiunilor turistice;

· Realizarea și implementarea de activități, proiecte, strategii, programe de cercetare-dezvoltare-inovare în domeniul turismului, a potențialului balnear și balneo-climateric precum și dezvoltarea de produse, servicii inovative și introducerea acestora pe piață;

· Organizarea de evenimente, concursuri online și offline, indoor și outdoor, în scopul susținerii turismului național, precum și a stațiunilor turistice;

· Dezvoltarea unei rețele de destinații turistice competitive, precum şi creşterea calităţii serviciilor, inclusiv prin inițierea, dezvoltarea și promovarea de trasee turistice;

· Înființarea sau aderarea la societăți comerciale, OMD-uri, clustere, centre de excelență sau similare;

· Sprijinirea intervențiilor care să contribuie la integrarea eficientă a patrimoniul cultural, natural și mixt, precum și a turismului (balnear, eco, cultural etc.) în circuitul economic regional/local cu impact favorabil asupra comunităților și a societății, inclusiv din punct de vedere social, pentru stațiunile turistice.

· Promovarea excelenței și a valorii adăugate în sectorul turismului și cele conexe acestuia;

· Concentrarea şi asigurarea continuității expertizei necesare dezvoltării integrate a stațiunilor turistice;
· Preluarea în custodie şi administrare a unor arii protejate, rezervaţii sau parcuri naţionale, a unor zone naturale sau culturale în limitele legislației în vigoare;

· Acțiuni de completare a nivelului de cunoaștere a biodiversității și a ecosistemelor și realizarea de planuri de managenement a ariilor, studii științifice, precum și măsuri și investiții în infrastructura verde

· Sprijinirea investițiilor în consolidarea capacitații administrative a autorităților si entităților cu rol în managementul rețelei Natura 2000 și a altor arii naturale protejate aflate pe teritoriul sau vecinătatea stațiunilor turistice;
· Protejarea biodiversității și a zonelor de protecție naturală și culturală în scopul dezvoltării durabile a turismului și a stațiunilor turistice;
· Sprijinirea reconstrucţiei pe baze ecologice a localităţilor, staţiunilor şi punctelor turistice, transformând stațiunile turistice în localități prietenoase cu mediul și societatea;

· Promovarea tranziţiei stațiunilor turistice către o economie circulară;

· Regenerarea fizică și securitatea spațiilor publice din stațiunile turistice;

· Realizarea de programe de pregătire educațională și profesională în domeniul turismului, culturii, biodiversității, a ecoturismului, sectorului medico-balnear și a domeniilor conexe; 

· Colaborarea cu alte structuri culturale, de tineret și sportive din tară și străinătate în scopul promovării durabile a turismului și a stațiunilor turistice;

· Colaborarea cu structuri din domeniul turismului medical în scopul dezvoltării stațiunilor turistice și promovarea utilizării de metode moderne de investigare, intervenție, tratament;

· Schimburi de experienţă cu alte organizaţii de profil din ţară şi străinătate;
· Promovarea conceptelor de localități smart, integrate și interconectate atât offline cât și online;
· Susținerea inițiativelor organizațiilor neguvernamentale care își propun creșterea implicării cetățenilor în comunitate și în procesul de luare a deciziilor și care îmbunătățesc dezvoltarea comunităților și a politicilor publice privind stațiunile turistice din România; 

· Desfasoara activități de dezvoltare si ajutorare a comunitatilor defavorizate din stațiunile turistice locale și naționale;

· Încurajarea și sprijinirea parteneriatului public-privat în vederea realizarii unei dezvoltări integrate durabile a stațiunilor turistice și a turismului;

· Organizarea de schimburi de bune practici, vizite de studiu, seminarii, conferinţe, studii și sondaje de opinie, acţiuni publice şi campanii media, etc.;

· Creşterea conştientizării şi promovarea atitudinii pozitive faţă de turism, într-o manieră sustenabilă;

· Dezvoltarea activităţilor de cercetare sociologică, analiză și evaluare în vederea conectării resurselor şi serviciilor existente, în scopul dezvoltării integrate durabile a stațiunilor turistice;

· Sprijinirea iniţiativelor transnaţionale şi a parteneriatelor la nivel european;

· Promovarea conceptului de e-turism și integrarea sistemelor și bazelor de date românești, la nivel național și în mediul internțional; 

· Susținerea integrării sistemelor de digitalizare precum e-turism, MaaS, etc. în cadrul sistemelor inteligente (localități smart – smartcity, smartvillage, etc.) atât pentru mediul privat cât și pentru cel public din stațiunile turistice;

· Dezvoltarea şi promovarea principiului egalităţii de şanse şi de gen în societatea românească prin asigurarea şi promovarea tratamentului şi accesului egal pe piaţa muncii pentru femei şi bărbaţi în stațiunile și ofertele turistice;

· Dezvoltarea și promovarea de programe, elaborarea de puncte de vedere privind prevenirea şi combaterea violenţei domestice şi a traficului de persoane în activitățile corelate turismului și în stațiunile turistice;

· Organizarea de reuniuni cu caracter ştiinţific, cultural şi social (simpozioane naţionale şi internaţionale, sesiuni de comunicări, dezbateri, mese rotunde, manifestări culturale, etc.);

· Dezvoltarea, implementarea şi promovarea de competiții naționale și internaționale în scopul promovării turismului;
· Editarea şi diseminarea de cărţi, reviste, CD-uri audio, multimedia, de materiale promoţionale, virtuale sau în print precum și alte mijloace de informare; 

· Realizarea și promovarea de biblioteci, baze de date, muzee și galerii în stațiunile turistice – în format fizic sau în mediul online;

· Realizarea şi fructificarea de legături, colaborări, parteneriate cu alte asociaţii, fundaţii, organizaţii şi instituţii din ţară şi străinătate;
· Crearea de nuclee/poli de competență științifică și/sau tehnologică de înalt nivel, la standarde europene, în cadrul institutelor și organizațiilor cu activitate de CDI, universităților, întreprinderilor, prin atragerea de specialiști din străinătate, de orice naționalitate, cu competență recunoscută;

· Sprijinirea mobilității și specializării resurselor umane din domeniul turismului, inclusiv a serviciilor medicale și balneare din stațiunile turistice;
· Promovarea culturii antreprenoriale în vederea creşterii abilităţii persoanelor de a materializa ideile de afaceri și a dezvolta comunitățile din stațiunile turistice;

· Sprijin pentru realizarea analizelor şi studiilor privind dezvoltarea oportunităţilor antreprenoriale în activităţi noi în sectoarele productive privind, în special, domeniile noi de ocupare şi dezvoltare economică şi sectoarele emergente celui turistic, în manieră durabilă;

· Creşterea calităţii vieţii şi crearea de noi locuri de muncă în stațiunile turistice, prin dezvoltarea structurilor de sprijinire a afacerilor şi antreprenoriatului;

· Asistenţă oferită companiilor de către experţi specializaţi, cu posibilitatea transferării poveştilor de succes şi a bunelor practici naţionale sau europene pentru sprijinirea dezvoltării stațiunilor turistice;
· Dezvoltarea unui ecosistem antreprenorial care favorizează apariția și maturizarea start-up/spin-off inovative în sprijinul dezvoltării turismului și a stațiunilor turistice;

· Dezvoltarea schemelor de ajutoare și stimulente pentru a sprijini demararea activităților  afacerilor, antreprenoriatului și ocuparea pe cont propriu pentru dezvoltarea multisectorială a stațiunilor turistice;

· Sprijinirea proceselor de descoperire antreprenorială și a laboratoarelor de dezvoltare de proiecte în stațiunile turistice;

· Creșterea nivelului de inovare prin introducerea inovărilor de produs, proces și/sau de marketing, inclusiv prin facilitarea instruirii în domeniul turismului;

· Dezvoltarea serviciilor aferente infrastructurilor de sprijin a afacerilor (incubatoare, acceleratoare etc.) în sprijinul dezvoltării turismului și a stațiunilor turistice;

· Consolidarea infrastructurii tehnologiei informației și a comunicațiilor (TIC) și facilitarea accesului public la aceasta;

· Dezvoltarea capacității administrative a membrilor Asociației privind inițierea, elaborarea, implementarea, monitorizarea, revizuirea proiectelor, programelor și politicilor publice privind turismul și stațiunile turistice;

· Colaborarea cu autoritățile administrației publice centrale – administrația prezidențială, ministere și alte entități guvernamentale, comisiile parlamentare, prefecți, precum și alte autorități și organizații naționale și internationale (Banca Mondială, Uniunea Europeană și entităţile acesteia, Banca Centrală Europeană, Banca Europeană de Investiții, Organizația Națiunilor Unite și entitățile acesteia, Consiliul Europei, Comitetul Economic și Social, Comitetul Regiunilor, Organizația pentru Cooperare și Dezvoltare Economică, etc.) pentru realizarea scopului Asociației;

· Să apere, să reprezinte și să promoveze interesele comune ale membrilor și să le asigure, în limita bugetului, participarea la conferințe, simpozioane, evenimente naționale și internaționale în domeniu;

· Inițierea de activități și structuri de mediere cu alte instituții și organizații pentru soluționarea problemelor identificate la nivelul comunităților din stațiunile turistice;

· Reprezentarea unitară a intereselor membrilor în raporturile cu autoritățile administrației publice centrale, organizațiile neguvernamentale și terți, pe plan national și internațional;

· Organizarea de proiecte și programe de identificare și atragere de specialiști capabili să analizeze și ofere soluții pentru rezolvarea nevoilor identificate la nivelul stațiunilor turistice;

· Spijinirea implementării masterplanului național de turism și a strategiilor publice în interiorul stațiunilor turistice;

· Identificarea și promovarea valorilor umane și materiale din stațiunile turistice;

· Realizarea de documentații necesare pentru participarea membrilor sau a comunităților locale la concursuri, burse, schimburi de experiență, proiecte și programe naționale și internationale, etc. din domeniul de competență; 
· Realizarea de programe de strângere de fonduri de la donatori particulari, comerciali, fundaţii, asociaţii, instituţii, cluburi din ţară şi străinătate;

· Acordarea de premii, diplome onorifice şi alte distincţii pentru merite deosebite;
2. Sprijinirea dezvoltării competitive a turismului prin identificarea, evaluarea, prioritizarea pe forme de turism și o direcționare eficientă a investițiilor publice din stațiunile turistice.

3. Dezvoltarea capabilităților resprezentanților membrilor, organizarea unor activități proprii pentru formarea profesională a aleșilor locali, a funcționarilor publici și a celorlalți angajați din aparatul de specialitate, din societățile și regiile subordonate autorităților din stațiunile turistice.

4. Dezvoltarea de rețele naționale și internaționale în domeniul turismului, promovarea unor forme de colaborare și intrajutorare reciprocă.

                       (2) Schimbarea scopului și obiectivelor Asociației se face numai de către membrii fondatori, cu întrunirea votului a doua treimi din numarul membrilor Consiliului Director.


                          (3) În toate cazurile, schimbarea scopului Asociației se poate face numai dacă acesta a fost 
realizat în totalitate sau în parte ori dacă acesta nu mai poate fi îndeplinit.


              Art. 9. – (1) Asociaţia Stațiunilor Turistice (AST) se poate afilia cu alte persoane juridice din țară și/sau din strainatate, în scopul realizarii scopului și obiectivelor sale.

                        (2) Asociaţia Stațiunilor Turistice (AST) își poate constitui sucursale sau filiale, în țară sau în străinătate, ca structuri teritoriale, pe baza hotărârii autentificate a Adunarii Generale, prin care li se alocă un patrimoniu.

                        (3) Sucursalele nu au personalitate juridică proprie, funcționând ca structuri ale Asociaţiei Stațiunilor Turistice (AST).

                        (4) Personalitatea juridică a filialei se dobândește în condițiile legislației în vigoare din țara în care își are sediul filiala înființată.


                         (5) Filiala este condusă de un Consiliu director propriu, alcatuit din cel putin 3 membri. Procedura de alegere a Consiliului director al filialelor Asociației este stabilită prin hotărârea autentificată a 
Adunarii Generale a “Asociaţiei Stațiunilor Turistice (AST)”.


                         (6) Filiala este entitate cu personalitate juridică, putând încheia, în nume propriu, acte juridice de administrare și de conservare în condițiile stabilite de Adunarea Generală prin actul constitutiv al ei și poate încheia acte juridice de dispoziție, în numele și pe seama Asociației, numai pe baza hotărârii prealabile a Consiliului Director al “Asociaţiei Stațiunilor Turistice (AST)”.


                      (7) Asociația își poate constitui filiale, ca structuri teritoriale, pe baza hotărârii autentificate a Adunării Generale, prin care li se aloca un patrimoniu.
CAPITOLUL II - MEMBRII ASOCIAȚIEI
              Art. 10. – (1) Membrii “Asociația Stațiunilor Turistice (AST)” sunt:

1. Membrii fondatori – membrii care au constituit asociația și au contribuit moral și material la fondarea ei și la constituirea patrimoniului social;
2. Membrii-asociați – membrii care se asociază ulterior fondării “Asociaţiei Stațiunilor Turistice (AST)”, care contribuie moral și material la completarea patrimoniului asociației și care, prin activitatea lor, sprijină asociația în realizarea obiectivelor acesteia, beneficiind de drepturile prevăzute de art. 11 din prezentul Statut;
3. Membrii de onoare: 

– persoane fizice sau/si persoane juridice care, prin activitatea lor, sprijină în mod substanțial asociația în realizarea obiectivelor acesteia, contribuind din punct de vedere financiar, moral sau funcțional la realizarea scopului “Asociaţiei Stațiunilor Turistice (AST)” sau 

– personalități marcante ale vieții științifice, sportive sau culturale, care s-au remarcat, cu deosebire, în domeniile de interes ale “Asociaţia Stațiunilor Turistice (AST)” și care, prin activitatea lor, sprijină asociația în realizarea obiectivelor acesteia; 
Calitatea de membru de onoare al Asociației se acorda de către Adunarea Generală, prin votul a cel puțin 2/3 din numărul membrilor prezenți, la propunerea Consiliului Director. Președintele de onoare ales în cadrul asociației are dreptul de a o reprezenta pe acesta la diverse evenimente, activități, proiecte, etc.

4. Membrii-susținători – persoanele care aderă la scopul “Asociaţiei Stațiunilor Turistice (AST)” și care sprijină material și moral asociația în realizarea obiectivelor acesteia.
5. Calitatea de membru-asociat sau de membru-susținător al “Asociaţiei Stațiunilor Turistice (AST)” se acordă de către Consiliul director, prin votul a cel puțin 2/3 din numărul membrilor Consiliului Director.
6. Contribuțiile membrilor Asociației la realizarea scopului și obiectivelor acesteia constau în sprijin financiar, material, moral și activități voluntare în cadrul programelor/proiectelor inițiate/derulate de Asociaţia Stațiunilor Turistice (AST).
7. Membrii-asociați care se retrag sau sunt excluși nu au nici un drept asupra patrimoniului social, ei rămânând obligați să-şi plătească contribuțiile la care s-au obligat față de asociație.
                Art. 11. – Membrii fondatori și membrii asociați ai ASOCIAŢIEI STAȚIUNILOR TURISTICE (AST) au următoarele drepturi:
a) să-și exprime prin vot opțiunea față de proiectele de hotărâri ale Adunării Generale;

b) să aleagă și sa fie aleși în Consiliul director, dacă au aptitudini și capacitate pentru funcțiile pentru care candidează;

c) să exprime puncte de vedere asupra problemelor aflate în dezbatere și cu privire la activitatea Asociației;

d) să reprezinte asociația în relațiile cu terții pentru îndeplinirea scopului asociației;

e) să sprijine inițierea, elaborarea, actualizarea și implementarea Strategiei Asociației;

f) să beneficieze de proiectele și programele inițiate de Asociație;

g) să participe la proiectele și programele derulate de asociație;

h) să beneficieze de rezultatele proiectelor și programelor inițiate de Asociație;

i) să beneficieze de serviciile Asociației;

j) să solicite și să primească sprijin pentru soluționarea problemelor și nevoilor identificate la nivelul comunităților locale;

k) sa aibă acces la spațiile și dotările Asociației pentru organizarea unor manifestări și activități științifice, sociale, culturale și sportive în domeniile de interes ale “Asociaţiei Stațiunilor Turistice (AST)” în condițiile stabilite de Adunarea Generală;

l) alte drepturi prevăzute în regulamentele Asociației.
           Membrii susținători ai Asociației și membrii de onoare beneficiază de drepturile prevăzute la art. 11 lit. f) – l) din prezentul Statut.

            Obligațiile membrilor asociației sunt următoarele:
a) să respecte statutul, regulamentele și hotărârile Adunării Generale și ale Consiliului Director al Asociației;

b) să contribuie la realizarea scopului și obiectivelor Asociației prin sprijin financiar, material, moral și activități voluntare în cadrul programelor/ proiectelor inițiate/ derulate de Asociaţia Stațiunilor Turistice (AST);

c) să-și îndeplinească obligațiile materiale și financiare potrivit angajamentelor pe care și le-au luat;

d) să îndeplinească toate celelalte obligații prevăzute în Regulamentele și hotărârile adoptate de Asociație.

              În cazul săvârșirii de către membrii asociației a următoarelor abateri se vor aplica sancțiuni:
a) denigrarea activității Asociației;

b) întreprinderea unor acțiuni ce aduc prejudicii de orice natură Asociației;

c) angajarea Asociației în acțiuni pentru care nu a fost autorizată de organele de conducere;

d) implicarea Asociației în activități politice;

e) abaterile de la etica profesională și morală incluse în Regulamentul de Organizare și Funcționare al Asociației;

f) abaterile de la prevederile legale, regulamentele și hotărârile Asociației;

g) comiterea unor fapte cu caracter penal, pentru care a fost condamnat prin hotărâre judecătorească rămasă definitivă;

h) în cazul persoanelor care fac parte din conducerea Asociației și neparticiparea sistematică la activitatea structurii de conducere în care a fost ales sau împiedicarea prin diferite mijloace ca aceasta să-și desfășoare în mod eficient activitatea.

Sancțiunile care se pot aplica sunt următoarele:
a). avertisment;

b). avertisment sever și ultimativ;

c). suspendarea pe termen determinat din asociației sau din funcția de conducere potrivit Statutului asociației;

d).excluderea din asociație.

                   Art. 12 (1) Calitatea de membru încetează în următoarele situații:
a) prin retragere, în baza unei cereri de retragere ce nu trebuie motivată, 

b) prin excludere în următoarele situații:



– încălcarea gravă a prevederilor statutare, regulamentelor și a hotărârilor organismelor de conducere și execuție ale Asociației;



– ca urmare a unei condamnări, prin hotărâre judecătorească rămasă definitivă, pentru săvârșirea unor fapte cu caracter penal incompatibile cu misiunea și principiile Asociației;



– în caz de neplată a cotizației în termen conform statutului;



– angajarea în declarații și activități de prejudiciu creat imaginii sau scopului și obiectivelor Asociației sau a celor care contravin Statutului, hotărârilor organelor de conducere ale Asociației sau care sunt contrare legii și ordinii de drept;



– în caz de neplată a contribuției care îi revine pentru resursele, serviciile sau programele solicitate Asociației;



– neangajarea sau neparticiparea la activitățile Asociației fără lipsa de temei și fără anunțarea prealabilă la 3 Adunări Generale.

                         (2) Excluderea se face de către Consiliului Director al Asociației prin decizie.
                          (3) Împotriva deciziei se poate depune contestație în termen de 15 zile de la comunicare. Contestația se soluționează de către Adunarea Generală.
                       (4) De la data înregistrării deciziei și pană la soluționarea acesteia în Adunarea Generală, calitatea de membru al Asociației este suspendată.
               Art. 13. – (1) Pot avea calitatea de membru-asociat, stațiunile turistice care prin reprezentantul său au solicitat aderarea și respectă prezentul statut. 
                               (2) – Reprezentantul membrului-asociat în formele lucrative instituite prin prezentul statut se asigură de către primar sau de către delegatul acestuia.

                                 (3) – Aderarea la asociație se face prin cerere scrisă a primarului, adresată Președintelui asociației, anexând la cerere Hotărârea consiliului local, referitor la asociere, precum și fișa stațiunii turistice respective. 

                         (4) – În termen de 30 de zile de la primirea cererii, președintele asociației supune votului Consiliului Director și emite un certificat care să ateste calitatea de membru-asociat. Obținerea Certificatului se aduce la cunoștință publică.

                                 (5) – Modelele-cadru de cerere la aderare, hotărâri, a fișei de prezentare și a Certificatului se stabilesc de către Consiliul Director. 
CAPITOLUL III - RESURSELE PATRIMONIALE ȘI CHELTUIELILE ASOCIAȚIEI
             Art. 14. – (1) Patrimoniul social inițial al Asociației este alcătuit dintr-un activ patrimonial, în valoare de 30.000 lei și este alcătuit din: ___________ – 10.000 Lei, _________________ - 10.000 Lei, _________________ – 10.000 Lei.
 

                  (2) Patrimoniul social inițial al Asociației se completează cu veniturile din contribuțiile membrilor-asociați, cotizațiile și taxele de înscriere a membrilor-susținători, dobânzile și dividendele rezultate din plasarea sumelor disponibile, în condițiile legii, sponsorizări sau legate, venituri realizate din activități economice directe, resurse obținute de la bugetul de stat și/sau de la bugetele locale, precum și alte venituri, în conformitate cu prevederile legii.
                 (3) Membrii fondatori și membrii asociați vor achita o cotizație anuală care va fi stabilită de Adunarea Generală, la propunerea Consiliului Director. 

                  Cotizația va putea fi actualizată periodic, prin hotărâre a Adunării Generale. 

                 Cotizația se va achita pentru anul în curs până la data 30 iunie a fiecărui an. Membrii care nu își achită cotizația până la acest termen, decad din dreptul de a mai participa la adoptarea hotărârilor prin Adunarea Generală, până la onorarea acestor obligații.
                 (4) Folosirea mijloacelor materiale și bănești se face corespunzător hotărârii Adunării Generale sau, după caz, a Consiliului Director, cu respectarea normelor legale și va avea în vedere realizarea scopului propus. 


                (5) Donațiile pot fi necondiționate sau condiționate de realizarea unui obiectiv, dacă acesta este în concordanță cu obiectivele Asociației.

Asociația poate refuza, prin decizia Consiliului Director, orice donație sau legat oferit în termeni inacceptabili sau care contravine prevederilor prezentului Statut. 

Pentru donații condiționate sau cu destinație specificată în actul de donație, donatorul va putea lua la cunoștință și va putea obține informații privind modul cum este utilizată donația sa, Asociația punându-i la dispoziție un raport în acest sens. 
            (6) Pentru realizarea scopului propus, precum și pentru asigurarea condițiilor tehnico-materiale necesare, Asociația poate dobândi în proprietate, cu chirie, în locație de gestiune sau în folosință, spații imobiliare și dotări necesare profilului propriu de activitate. 
                (7) Exercițiul financiar al Asociației începe la 1 ianuarie a fiecărui an și se termină la 31 decembrie al aceluiași an. 

Primul exercițiu financiar va începe la data înregistrării persoanei juridice fără scop patrimonial și se va încheia la 31 decembrie al aceluiași an. 
               (8) Asociația poate înființa o societate comercială sau poate participa ca asociat în alte structuri cu scop patrimonial. Dividentele obținute de asociație, din activitățile acestora, dacă nu se reinvestesc în aceleași societăți comerciale, se folosesc în mod obligatoriu pentru realizarea scopurilor asociației. 
           (9) Întregul patrimoniu va fi evidențiat și păstrat în conformitate cu legislația romană în materie, pe numele Asociației, și va fi folosit exclusiv pentru realizarea scopului și obiectivelor ei.

CAPITOLUL IV - CONDUCEREA ȘI CONTROLUL ASOCIAȚIEI
Secțiunea I
Adunarea generală
                Art. 15. – (1) Adunarea generală este organul de conducere alcătuit din totalitatea membrilor fondatori și membrilor asociați, cu drept de vot.


                                     (2) Adunarea generală are următoarele competențe:

a) stabilirea strategiei și a obiectivelor generale ale Asociației;

b) aprobă sau respinge cererile de înscriere în Asociație;

c) aprobă proiectele, programele, strategiile și planurile de activitate ale Asociației;

d) aprobarea bugetului de venituri și cheltuieli și a bilanțului contabil;

e) aprobă cotizația anuală;

f) aprobă alocarea aportului propriu financiar sau în natură în cazul proiectelor și programelor cu finanțare multiplă (nerambursabilă, parteneriat public-privat, etc.)

g) analizează și aprobă activitatea desfășurată în cadrul Asociației: analizează și aprobă activitatea structurilor care funcționează în cadrul Asociației (Consiliul Director, Consiliul Consultativ Științific și Tehnic, aparat tehnic, etc.)

h) aprobă nivelul taxei anuale de membru, a taxei de înscriere și a modalității de calcul a contribuției fiecărui membru; 

i) aprobă hotărâri;

j) decide schimbarea sediului Asociației;

k) aprobă sigla și însemnele Asociației;

l) alegerea și revocarea membrilor Consiliului Director;

m) alegerea și revocarea cenzorului/ comisiei de cenzori;

n) aprobă raportul cenzorului/ comisiei de cenzori;

o) decide schimbarea sediului Asociației, înființarea de sucursale sau filiale;

p) înființarea sau aderarea la societăți comerciale, OMD-uri, clustere, centre de excelență sau similare;

q) participarea ca membru sau membru-fondator la alte structuri asociative;

r) decide să extindă obiectul de activitate în conformitate cu scopul Asociației și legislația română în vigoare;

s) modificarea Actului constitutiv și a Statutului “Asociației Stațiunilor Turistice (AST)”;

t) dizolvarea și lichidarea asociației, precum și stabilirea destinației bunurilor ramase după lichidare;

u) aprobă afilierea la organizații naționale și/sau internaționale de profil;

v) orice alte atribuții prevăzute de lege sau în statut.



                  Art. 16. – (1) Adunarea Generală se întrunește cel puțin o dată pe an și are drept de control permanent asupra Consiliului Director și cenzorului/comisiei de cenzori.


                                  (2) Adunarea Generală se convoacă cu cel puțin 15 zile înainte de data fixată pentru desfășurarea ei sau în cazuri de urgență, cu cel puțin 3 zile de la data desfășurării ei, în acest din urmă caz dacă:

a) se impune în mod necesar modificarea statutului;

b) se impune necesitatea aprobării de proiecte, programe, strategii, planuri de acțiune în regim de urgență; 

c) se impune necesitatea aprobării înființării sau a aderării la societăți comerciale, OMD-uri, clustere, centre de excelență sau similare;
d) se impune necesitatea aprobării afilierii la organizații naționale și/sau internaționale în regim de urgență;

e) apar situații care afectează existența asociației;

f) se identifică situații de alertă, urgență sau forță majoră;

g) la cererea scrisă a unui număr de cel puțin 1/3 din numărul membrilor fondatori și al membrilor asociați.

                          (3) - Adunarea Generală se convoacă de Consiliul Director, printr-un convocator scris, punându-se la dispoziția participanților și materialele supuse dezbaterii.

                            (4) - Participanții pot solicita introducerea pe ordinea de zi a unor cereri, formulate în scris, și depuse cu cel puțin 10 zile înainte de data la care are loc Adunarea Generala.


               Art. 17. – (1) La Adunarea Generală participa:
a)  membrii fondatori;

c) membrii asociați;

d) membrii Consiliului Consultativ Științific și Tehnic, fără drept de vot;

e) 
membrii de onoare, în calitate de invitați, fără drept de vot;

f) 
membrii-susținători, în calitate de invitați, fără drept de vot;

g) 
alți invitați, fără drept de vot.

                            (2) În cadrul Adunării Generale, fiecare membru fondator și membru-asociat are dreptul la un vot cu caracter deliberativ.

             Art. 18. – Asociații care, într-o anumită problemă, supusă hotărârii Adunării generale, sunt interesați personal sau prin soții lor, ascendenții sau descendenții, rudele în linie colaterală sau afinii lor pană la gradul al patrulea inclusiv, nu vor putea lua parte la deliberare și nici la vot. În caz contrar vor răspunde în condițiile legii pentru daunele cauzate Asociației, dacă fără votul lor nu s-ar fi putut obține majoritatea cerută.


             Art. 19. – Alegerile pentru Consiliul Director și cenzor/comisia de cenzori au loc o dată la patru ani, cu excepția cazurilor de retragere sau revocare, când ele se pot organiza la Adunarea Generală care le urmează.

            Art. 20. – (1) Adunarea Generală poate avea loc dacă sunt prezenți cel puțin o jumătate plus unul dintre membrii cu drept de vot.


                   (2) Dacă nu se îndeplinește cvorumul prevăzut la alineatul (1), Adunarea Generală se 
reconvoacă după o perioadă de 15 zile și poate avea loc oricare ar fi numărul asociaților prezenți.

                  (3) Modul de desfășurare, dezbaterile care au avut loc și hotărârile adoptate de Adunarea 
generală, la fiecare convocare a acesteia, se consemnează în procesul-verbal întocmit.

                  (4) Asociații absenți iau cunoștință de dezbateri din procesul-verbal aflat la secretariatul 
Asociației. 

            Art. 21. – (1) Adunarea Generală este condusă de Președintele Asociației sau, în lipsă, de 
înlocuitorul acestuia.


                   (2) - Hotărârile Adunării Generale se iau cu majoritatea simplă a membrilor fondatori și a 
membrilor-asociați prezenți, cu excepția hotărârilor care au ca obiect dizolvarea asociației 
sau modificarea scopului ei.
                  (3) - În cazul alegerii membrilor Consiliului Director, hotărârile Adunării generale se iau prin vot secret. 


         Art. 22. – Hotărârile Adunării generale contrare legii, actului constitutiv sau statutului Asociației pot fi atacate potrivit dispozițiilor legale în vigoare, de către oricare dintre asociații care au lipsit sau au votat împotrivă și au cerut sa se insereze aceasta în procesul-verbal de ședință, în termen de 15 zile de la data la care au luat cunoștință despre hotărâre sau de la data când a avut loc ședința, după caz.

          Art. 23. – Fiecare membru al Asociației are un singur drept de vot în Adunarea Generală.

Secțiunea a II-a
Consiliul Director
           Art. 24. – (1) Consiliul director al Asociației asigură punerea în executare a hotărârilor Adunării Generale.

                  (2) Consiliul Director al “Asociaţiei Stațiunilor Turistice (AST)” este constituit astfel:



a. Președinte-______________ ;








         b. Vice-președinte- ________________



c. Secretar- ________________





         Art. 25. – (1) Membrii Consiliului Director se aleg prin vot secret, de Adunarea generală, cu întrunirea unei jumătăți plus unu din votul membrilor fondatori și membrilor-asociați prezenți la Adunarea generală, pentru un mandat de 4 ani.


             (2) Potrivit hotărârii Adunării Generale, membrii inițiali ai Consiliului Director vor putea fi înlocuiți.


               (3) În cazul în care un membru desemnat părăsește Consiliul Director, el va fi înlocuit cu 
unul dintre membrii fondatori, sau o terță persoană, potrivit hotărârii Adunării generale, cu 
întrunirea votului unei jumătăți plus unul din numărul membrilor cu drept de vot prezenți.


           (4) În cazul în care un membru desemnat în Consiliul Director se retrage, el are obligația 
să notifice în scris intenția sa, cu un preaviz de 90 de zile calendaristice înainte, demisia operând la data împlinirii preavizului.


                 (5) Pentru motive temeinice, Adunarea Generală, cu întrunirea votului unei jumătăți plus unul din numărul membrilor cu  drept de vot prezenți, pot decide excluderea membrilor Asociației sau revocarea membrilor Consiliului Director al Asociației Stațiunilor Turistice (AST).

                    
(6) Funcțiile rămase libere se completează prin hotărârea Adunării Generale, cu întrunirea votului unei jumătăți plus unu din numărul membrilor cu drept de vot prezenți.


                (7) Completarea funcțiilor rămase libere se face în cel mult 30 de zile de la descompletare.
             Art. 26 .– În exercitarea competenței sale, Consiliul Director are următoarele atribuții:

a. prezintă Adunării Generale raportul de activitate pe perioada anterioară, executarea bugetului de venituri și cheltuieli, bilanțul contabil, proiectul bugetului de venituri și cheltuieli, proiectul programelor asociației, etc;

b. încheie acte juridice în numele și pe seama Asociației;

c. reprezintă Asociația la nivel național, european și internațional pentru îndeplinirea scopului aceștia;

d. încheie parteneriate naționale și internaționale cu persoane juridice de drept public sau privat;

e. aproba organigrama și strategia de personal ale Asociației;

f. aprobă elemente de identitate vizuală și modificarea acestora;

g. elaborează regulamentul intern de funcționare și organizare al Asociației;

h. decide cu privire la organizarea unor comisii de specialitate, în principalele domenii de activitate, aprobând și regulamentele de funcționare ale acestuia;

i. realizează proiecte, programe, strategii și planuri de acțiune pentru îndeplinirea scopului și obiectivelor Asociației;

j. implementează legislația cu privire la protecția datelor personale (GDPR);

k. stabilește procedurile cu privire la circuitul documentelor și al informațiilor;

l. asigură, cu sprijinul Consiliul Consultativ Științific și Tehnic, realizarea drepturilor și obligațiilor Asociației în cadrul organismelor naționale și internaționale la care este asociată sau afiliată precum și a măsurilor rezultate din documentelor de cooperare/ colaborare/ parteneriat, etc.

m. numește un purtător de cuvânt, care poate fi și din afara Asociației și stabilește competențele și atribuțiile acestuia;

n. numește și revocă membrii Consiliului Consultativ Științific și Tehnic;

o. prezintă Adunării Generale raportul de activitate al Consiliului Consultativ Științific și Tehnic;

p. îndeplinește orice alte atribuții prevăzute în lege sau în statut.

              Art. 27. – Membrii Consiliului Director care, într-o anumită problemă, supusă hotărârii sale, sunt interesați personal sau prin soții lor, ascendenții sau descendenții, rudele în linie colaterală sau afinii lor până la gradul al patrulea inclusiv, nu vor putea lua parte la deliberare și nici la vot. În caz contrar vor răspunde în condițiile legii pentru daunele cauzate Asociației, dacă fără votul lor nu s-ar fi putut obține majoritatea cerută.
                 Art. 28. – Deciziile contrare legii, actului constitutiv sau statutului Asociației pot fi atacate de asociați sau de către oricare dintre membrii Consiliului Director care au lipsit sau au votat împotrivă și a cerut sa se insereze aceasta în procesul-verbal de ședință, potrivit dispozițiilor legale în vigoare.
                        Art. 29. – Consiliul Director poate împuternici una sau mai multe persoane cu funcții executive, membrii Consiliului Consultativ Științific și Tehnic, inclusiv persoane care nu au calitatea de fondator/ asociat ori sunt străine de asociație pentru a încheia acte juridice în numele și pe seama Asociației sau orice alte atribuții prevăzute în lege sau în statut.
                    Art. 30. – (1) Consiliul Director se întrunește cel puțin o dată pe lună sau ori de cate ori nevoile Asociației o impun.


                               (2) Convocarea Consiliului Director se face de președinte, iar în lipsa acestuia de înlocuitorul său, cu cel puțin 10 zile înainte de data fixată.


                              (3) Consiliul Director deliberează, în mod valabil, în prezența a 2/3 din numărul membrilor săi și adoptă hotărâri cu o jumătate plus unu din voturi.
                          (4) Consiliul Director își poate elabora un regulament propriu de funcționare. 


                     Art. 31. – Deliberările și hotărârile Consiliului Director se consemnează în procese-verbale încheiate cu ocazia fiecărei ședințe.

In realizarea scopului și obiectivelor sale, “Asociaţia Stațiunilor Turistice (AST)” poate avea servicii specializate a căror modalitate de funcționare și organigramă se stabilește de Consiliul Director care va angaja personal contractual.

                    Art. 32. – Consiliul Director este asistat în întreaga activitate de către Consiliul Consultativ Științific și Tehnic.

                   Art. 33. – Președintele Consiliul Director este președintele asociației, fiind și ordonator de credite. 
                   Art. 34. – (1) Pentru soluționarea problemelor curente ale asociației, Consiliul Director poate decide constituirea unui aparat tehnic, potrivit necesităților și în limitele fondurilor prevăzute în bugetul asociației, cu această destinație. 

                                   (2)  Pentru implementarea proiectelor, programelor, strategiilor și a planurilor de acțiune, se poate constitui câte o Unitate de implementare (UIP) – sau general al asociației sau distinct, aferent fiecărui proiect/program/strategie/plan de acțiune, potrivit necesităților și în limitele fondurilor prevăzute în bugetul asociației, cu această destinație.
Secțiunea a III-a
Consiliul Consultativ Științific și Tehnic
          Art. 35 – (1) Consiliul Consultativ Științific și Tehnic reprezintă structura consultativă tehnică şi științifică care are ca obiectiv principal asigurarea consultanței pentru Consiliul Director și Adunarea Generală, pentru desfășurarea activităților curente ale asociației și pentru atingerea scopului și obiectivelor Asociației. 

             (2) În vederea îndeplinirii atribuțiilor membrii Consiliului Consultativ Științific și Tehnic participă fără drept de vot la ședințele Consiliul Director și ale Adunării Generale.

              (3) Consiliul este format din 3-15 de membri, experți atrași, dintre care un președinte, un vicepreședinte și un secretar. Consiliul își desfășoară activitatea în plen sau în comisii.

    (4) Membrii sunt numiți pe baza de CV-uri de către Consiliul Director. 

          (5) Membrii pot fi revocați de către Consiliul Director în cazul neîndeplinirii mandatului sau în urma unor abateri de la prezentul Statut.

            (6) Ședințele Consiliului sunt conduse de președinte ori, dacă acesta lipsește, de către vicepreședinte. În situația în care niciunul dintre aceștia nu participă la ședință, se va alege prin vot, cu majoritatea simplă a celor prezenți, un președinte de ședință, dintre membrii Consiliului. 

          (7) Consiliul Consultativ Științific și Tehnic se întrunește în ședințe ordinare lunar și în ședințe extraordinare ori de câte ori este nevoie. 

               (8) Activitatea membrilor se desfășoară pe baza unui regulament de funcționare, aprobat de Consiliul Director. 
         Art. 36 – În exercitarea competenței sale, Consiliul Consultativ Științific și Tehnic are următoarele atribuții:

a) realizează anual un raport de activitate pentru perioada precedentă;

b) oferă consultanță și asistă Consiliul Director în întreaga activitatea a acestuia;
c) informează și sprijină membrii asociației în identificarea de oportunități de dezvoltare integrată a stațiunilor turistice și a turismului;

d) emite puncte de vedere fundamentate cu privire la temele de interes ale Asociației;

e) sprijină Consiliul Director în realizarea serviciilor asumate de către Asociație față de membrii, parteneri și colaboratori;

f) identifică și propune colaborări și parteneriate persoane juridice de drept public sau privat în numele și pe seama Asociației, urmând ca acestea să fie încheiate de către Consiliul Director;

g) propune proiecte, programe, strategii și planuri de acțiune pentru îndeplinirea scopului și obiectivelor Asociației;

h) reprezintă Asociația în relația acesteia cu Guvernul, Parlamentul, precum și orice alte instituțiile publice și private naționale și internaționale, pe baza mandatului;

i) asigură comunicarea permanentă cu instituțiile publice și private naționale și internaționale, pe baza mandatului;

j) participă și reprezintă Asociația în cadrul grupurilor de lucru sau a comisiilor/ comitetelor tehnice ale instituțiilor publice și private, pe baza mandatului;

k) comunică și colaborează cu mediul academic și științific pentru sprijinirea activităților Asociației;

l) propune Consiliului Director inițierea, modificarea sau completarea unor politici publice sau acte normative legate de sectorului turismului și a domeniilor emergente și conexe;

m) participă alături de reprezentanții Consiliului Director, asigurând suportul necesar, la evenimente naționale și internaționale în vederea îndeplinirii scopului Asociației;

n) participă și reprezintă Asociația la proiecte, programe, evenimente naționale și internaționale, pe baza mandatului;
o) îndeplinește orice alte atribuții prevăzute în Regulamentul de funcționare a Consiliului Consultativ Științific și Tehnic, lege sau în statut.

         Consiliul Consultativ Științific și Tehnic poate înființa în cadrul lui comitete pentru sprijinirea unor proiecte sau programe distincte, dacă situația o impune prin hotărâre, cu aprobarea Consiliului Director.

           Președintele și vicepreședintele Consiliului au drept de reprezentare pentru Asociație, inclusiv în calitate de experți, în scopul sprijinirii realizării scopului și obiectivelor Asociației la nivel național, european și internațional.

          Membrii Consiliului au dreptul de a fi remunerați pentru serviciile prestate în scopul sprijinirii realizării scopului și obiectivelor Asociației.

               Consiliul Director poate delega atribuții membrilor Consiliului Consultativ Științific și Tehnic prin decizie.

         Dezbaterile şi hotărârile luate sunt consemnate în procese-verbale semnate de președinte şi secretar.
Secțiunea a IV-a
CONTROLUL FINANCIAR
            Art. 37. – (1) Controlul financiar al asociației este asigurat de un cenzor/comisie de cenzori prin alegere de către Adunarea Generală.


                                (2) În realizarea competentei sale, cenzorul/ comisia de cenzori:

a) verifica modul în care este administrat patrimoniul Asociației;

b) întocmește rapoarte și le prezintă Adunării generale și Consiliului director;

c) poate participa la ședințele Consiliului director, fără drept de vot;

d) îndeplinește orice alte atribuții prevăzute în statut sau stabilite de Consiliul Director.

              Art. 38. – (1) Adunarea Generală aprobă regulile generale de organizare a controlului financiar intern al Asociației.
                       (2) – În cazul in care Adunarea Generală consideră necesar, aceasta poate solicita și părerea unui expert contabil sau auditor pentru verificarea activităților financiare și fiscale ale Asociației. 
                       (3) – În situația în care se vor înscrie, până la data întrunirii ultimei adunări generale, mai mult de 100 asociați, controlul financiar intern se exercită de o comisie de cenzori. 

               Comisia de cenzori este alcătuită din trei membrii. Membrii Consiliului Director nu pot fi cenzori. 
                   (4) Comisia de cenzori își poate întocmi un regulament intern de funcționare. 

CAPITOLUL V - VENITURILE ȘI CHELTUIELILE ASOCIAȚIEI
             Art. 39 .– Veniturile Asociației provin din:

                 1.  cotizațiile și contribuțiile în bani ale membrilor fondatori și ale celorlalte categorii de membri;

                  2. dobânzile și dividendele rezultate din plasarea sumelor disponibile în condițiile legale;

    3. dividendele societăților comerciale înființate de asociație;

                  4. venituri realizate din activități economice directe, inclusiv din activități  de organizare a unor târguri, expoziții și/sau alte manifestări;

    5. donații, sponsorizări sau legate;

    6. resurse obținute de la bugetul de stat și/sau de la bugetele locale;

                  7. surse financiare atrase din sectorul privat, de la bănci, investitori străini, Uniunea Europeană, instituții, organisme și organizații internaționale;

    8. alte venituri prevăzute de lege.



          Art. 40. – (1) Asociația poate înființa societăți comerciale ale căror dividende, dacă nu se reinvestesc în aceste societăți, se vor folosi pentru realizarea scopului Asociației.
                    
(2) Asociația poate desfășura orice alte activități economice directe, dacă  acestea au caracter accesoriu și au legătură strânsă cu scopul principal al ei.


           Art. 41. – (1) Principalele cheltuieli ale Asociației sunt:

a) cheltuieli pentru realizarea proiectelor, programelor, strategiilor, planurilor de acțiune și obiectivelor Asociației;

b) salarii și adaosuri la salarii;

c) indemnizații, prime și premii;

d) procurări de rechizite, dotări de birou și alte bunuri și servicii necesare realizării scopului asociației; 

e) chirii, dobânzi, taxe, comisioane bancare;

f) burse și donații;
g) cazare, masa, transport;

h) utilități: energie electrică, termică, gaze naturale, apă etc.;

i) alte cheltuieli.


        (2) Cheltuielile se efectuează potrivit prevederilor bugetului de venituri și cheltuieli și se 
aprobă de persoanele însărcinate de către Consiliul Director.

      (3) Salariile, indemnizațiile și alte drepturi bănești ale personalului se stabilesc în limitele 
statutului de funcțiuni și ale bugetului de venituri și cheltuieli.

      (4) Consiliul director poate dispune plata de premii, gratificații și altele asemenea din disponibilitățile existente.

        Art. 42. – Exercițiul economico-financiar începe la data de 1 ianuarie și se încheie la data de 31 decembrie ale fiecărui an.
CAPITOLUL VI - DIZOLVAREA ȘI LICHIDAREA

          Art. 43. – Asociația Stațiunilor Turistice (AST) se va dizolva:

        (1) - De drept prin: realizarea sau, după caz, imposibilitatea realizării scopului pentru care a fost construită, daca în termen de 3 luni de la constatarea unui astfel de fapt nu se produce schimbarea acestui scop.


          (2) - Prin hotărâre judecătorească, la cererea oricărei persoane interesate atunci când:

a)  scopul sau activitatea Asociației a devenit ilicita sau contrară ordinii publice;

b)  realizarea scopului este urmărită prin mijloace ilicite sau contrare ordinii publice;

c)  a devenit insolvabilă;

d)  nu mai obține autorizațiile prealabile necesare, potrivit legii.

             (3) - Prin hotărârea Adunării Generale.
            (4) - În alte situații prevăzute de lege.

     Art. 44. – (1) În cazul dizolvării Asociației, lichidatorii se numesc de instanța judecătorească sau de Adunarea Generală după caz.
(2) Odată cu numirea lichidatorilor, mandatul Consiliului Director încetează.
(3) Lichidatorii la intrarea în funcție efectuează inventarul și încheie un bilanț care sa constate situația exactă a activului și pasivului.
(4) Ei sunt obligați sa primească și sa păstreze registrele și orice alte acte ale Asociației și să țină un registru cu toate operațiunile lichidării, în ordinea datei acestora.
(5) Lichidatorii pot fi persoane fizice sau persoane juridice. Reprezentanții permanenți – persoanele fizice sau juridice lichidatoare - trebuie să fie autorizați, în condițiile legii.  
(6) Lichidatorii își îndeplinesc mandatul sub controlul cenzorului.
           Art.45. – (1) Lichidatorii au obligația de a continua operațiunile juridice în curs, de a încasa 
creanțele, de a plătii creditorii, iar dacă numerarul nu este suficient, de a transforma și 
restul activului în bani, procedând la vânzarea prin licitație publică a bunurilor mobile și 
imobile.

             (2) Lichidatorii pot realiza numai acele operațiuni noi care sunt necesare finalizării celor 
aflate în curs de derulare.

          Art.46. – (1) În cazul dizolvării Asociației, bunurile ramase în urma lichidării nu se pot transmite către persoane fizice.

                    (2) Aceste bunuri pot fi transmise membrilor fondatori și asociați, către persoane juridice de drept privat sau de drept public cu scop identic sau asemănător.

                    (3) Dacă în termen de 6 luni de la terminarea lichidării, lichidatorii nu au reușit sa 
transmită bunurile în condițiile alineatului (2), ele se atribuie de instanța competentă unei persoane juridice cu scop identic sau asemănător.

                     (4) Data transmiterii bunurilor este cea a întocmirii procesului-verbal de predare-preluare, dacă prin aceasta nu s-a stabilit o dată ulterioară.
               Art.47. – Lichidatorii încheie operațiunile și remit celor în drept contul gestiunii numai după expirarea unui termen de 6 luni de la publicarea dizolvării Asociației.
             Art.48. – După încheierea lichidării, lichidatorii sunt obligați ca în termen de doua luni sa depună bilanțul, registrul jurnal și un memorandum, să declare operațiunile de lichidare la Registrul asociațiilor și fundațiilor al judecătoriei în a cărei circumscripție teritorială își are sediul Asociația și să îndeplinească toate procedurile de publicare și radiere din acest registru.
             Art.49 – Dacă în termen de 30 de zile libere de la depunerea bilanțului nu se înregistrează nici o contestație, bilanțul se consideră definitiv aprobat, iar lichidatorii, cu autorizarea judecătoriei, vor remite celor în drept bunurile și sumele ramase de la lichidare, împreună cu toate registrele și actele Asociației și ale lichidării, după aceasta fiind considerați descărcați.
             Art.50 – (1) Asociația încetează a avea ființă la data radierii din Registrul asociațiilor și fundațiilor.

                 (2) Radierea se face în baza actului constatator eliberat lichidatorilor, prin care se atestă descărcarea acestora de obligațiile asumate.

CAPITOLUL VII - DISPOZITII FINALE

            Art.51. – Prevederile prezentului statut se completează cu dispozițiile legii, reprezentând anexă la actul constitutiv.

           Art. 52. – Redactat și editat în 5 exemplare, cu câte  23 pagini fiecare, la data de ………………2020.



SEMNATURILE FONDATORILOR

23

